Man jaag glo meer as 240 km/h met kinders in kar | Maroela Media
Man jaag glo meer as 240 km/h met kinders in kar
Die Maserati waarmee die man glo gejaag het. Foto: EMPD
'n 38-jarige man sal na verwagting Maandag in die landdroshof verskyn nadat hy glo 245 km/h met 'n Maserati op die R21-snelweg tussen Pretoria en Johannesburg gejaag het.
Hoofsupt. Wilfred Kgasago, woordvoerder van die Ekurhuleni-metropolisie (EMPD), het aan Maroela Media gesê die EMPD se hoëspoedeenheid was Saterdag besig met patrollie op die R21-suid toe die man omstreeks 07:30 naby die R562-brug by Olifantsfontein van die pad af getrek is.
"Die man het 245 km/h in 'n 120 km/h-sone gejaag. Hy het twee passasiers, onderskeidelik vier en 17 jaar oud, in die sportmotor gehad en beweer hy moes jaag om by die Internasionale Lughawe OR Tambo uit te kom," het Kgasago gesê.
Die man is in hegtenis geneem en na die Olifantsfontein-polisiestasie geneem waar hy aangekla is van roekelose of nalatige bestuur. Hy is op borgtog van R1 000 vrygelaat en moet Maandag in die Tembisa-landdroshof verskyn.
Zephany Nurse-saak: Beskuldigde binnekort gevonnis
R1000 borgtog? Dis darm baie geld vir iemand wat net haastig was? Ek bedoel; meer as gereeld moet ek padgee vir die bloulog brigades wat ook maar net jaastig is?
Neem aan hy was toe nooit betyds vir die lughawe nie.
Idiote soos dié dink mos omdat hulle geld het gee dit hulle die reg om al die ander motoriste op daai pad se lewens in gevaar te stel weens sy gebrek aab beplanning.
Sal sulke windgat mense nooit verstaan nie. Hy sit sy eie lewe en ander mense se lewens in gevaar om nie eers van die kinders te praat nie……
Shame toe piets hulle die boetie so liggies met 'n R1000 borgtog , dis darem maar verskriklik. Hulle sal hom ook seker maar ook so n afgewaterde boetetjie ook gee, i.p.v. om sy kar en lisensie weg te vat en hom vir 'n paar jaar toe te sluit.
Die bedrag borg is belaglik laag as mens die motor en spoed in ag neem, ek reken minimum van R100 000 sou meer toepaslik wees om die ernstigheid van die oortreding te pas, gaan kyk bietjie na vorige gevalle.